หุ้นปิดลบ 5.85 จุด รอรายละเอียดข้อตกลงการค้าสหรัฐฯ-จีน
หุ้นไทย วันที่ 15 ม.ค. ปิดตลาดที่ระดับ 1,581.05 จุด ลดลง 5.85 จุด (-0.37%) มูลค่าการซื้อขาย 65,404.07 ล้านบาท
15 ม.ค. 2563

หุ้นไทย วันที่ 15 ม.ค. ปิดตลาดที่ระดับ 1,581.05 จุด ลดลง 5.85 จุด (-0.37%) มูลค่าการซื้อขาย 65,404.07 ล้านบาท
นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า หุ้นไทยพักตัวเช่นเดียวกับตลาดหุ้นต่างประเทศ ภายหลังจากที่ได้รับรู้การลงนามข้อตกลงการค้าระหว่างสหรัฐฯ และจีน ไปในระดับหนึ่งแล้ว ประกอบกับยังมีกระแสข่าวเรื่องสหรัฐฯจะไม่ลดภาษีนำเข้าสินค้าจีนเพิ่มเติม จนกว่าหลังเลือกตั้งประธานาธิบดีสหรัฐไปแล้วนั้น ทำให้ตลาดถอดความหวังบ้าง และมองว่าการเจรจาการค้ายังยืดเยื้ออยู่ นักลงทุนจึงเลือกที่จะลดความเสี่ยงก่อนในระหว่างรอดูรายละเอียดข้อตกลงการค้า
แนวโน้มวันที่ 16 ม.ค. นายวิจิตร กล่าวว่า ตลาดฯคงจะแกว่งไซด์เวย์ในช่วงที่ยังไม่มีปัจจัยขับเคลื่อนใหม่ และยังอยู่ในช่วงบริษัทจดทะเบียนรายงานผลประกอบการ ซึ่งนำโดยกลุ่มแบงก์ โดยให้แนวรับไว้ที่ 1,572 จุด แนวต้าน 1,592 จุด
ทั้งนี้ ให้ติดตามการประกาศผลประกอบการของกลุ่มแบงก์ โดยต้องดูหนี้ที่ไม่ก่อให้เกิดรายได้ (เอ็นพีแอล) จะเพิ่มขึ้นหรือไม่ และคุณภาพสินทรัพย์เป็นอย่างไร 
5 หลักทรัพย์ที่มีมูลค่าการซื้อขายสูงสุด 
GPSC มูลค่าการซื้อขาย 6,626.12 ล้านบาท ปิดที่ 92.00 บาท ลดลง 4.75 บาท
BAM มูลค่าการซื้อขาย 5,988.08 ล้านบาท ปิดที่ 24.10 บาท เพิ่มขึ้น 1.30 บาท
GULF มูลค่าการซื้อขาย 4,093.79 ล้านบาท ปิดที่ 191.00 บาท ลดลง 4.00 บาท
PTT มูลค่าการซื้อขาย 2,508.62 ล้านบาท ปิดที่ 45.50 บาท ลดลง 0.50 บาท
KBANK มูลค่าการซื้อขาย 2,497.11 ล้านบาท ปิดที่ 131.50 บาท ลดลง 1.50 บาท